Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 41/2003. (IV. 18.) FVM—KüM—PM együttes rendelethez
Paragraph Index: 624

6. Amennyiben a pályázat megfelel a pályázati feltételeknek, az AIK az elnyert mennyiség erejéig a pályázó részére, amennyiben a letéti díj az AIK letéti számláján megjelent, az attól számított 8 napon belül — másra át nem ruházható — ígérvényt bocsát ki, feltéve, hogy a letéti díj az AIK letéti számláján megjelent. Az ígérvény a rendelet hatálybalépését követõ 90 napig érvényes. Az ígérvény tartalmazza a hivatkozott rendelet számát, a pályázó nevét, címét, adószámát, a pályázó által export-visszatérítéssel exportálható búza mennyiségét (kvóta), a támogatási kódszámát, vámtarifaszámát, valamint az ígérvény kiállításának napját. Az ígérvény érvényességének elsõ napja az ígérvény kézhezvételének a napja, a postai úton történõ kézbesítés esetén a tértivevényen szereplõ átvétel napja. Amennyiben az elnyert kvótát a pályázó nem tudja igénybe venni, úgy a teljes kvóta az ígérvény kézhezvételének a napjától, postai úton történõ kézbesítés esetén pedig a tértivevényen szereplõ átvétel napjától számított 8 napon belül visszaadható, és a pályázó a letéti díjat 30 napon belül visszakapja. Az ígérvény visszaadása esetén újabb kvótát részére nem lehet biztosítani.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes